
Na temelju članka 31. Zakona o komunalnom gospodarstvu (»Narodne novine« broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15 ), Presude Visokog upravnog suda Republike Hrvatske od 28. studenoga 2017. Pos. Broj:USOZ-104/17-5, i članka  18. Statuta Općine Jelenje (Službene novine Primorsko-goranske županije“ br. 33/09, 13/13, 6/16 i 17/17), Općinsko vijeće  Općine Jelenje na 6. sjednici održanoj  dana 20. veljače 2018. godine, donosi
ODLUKU

o izmjeni i dopuni 

Odluke o komunalnom doprinosu 

Članak 1.
U članku 2. alineje 4. mijenja se i glasi: „ – groblje. 
Članak  2. 
Iza članka 2. dodaje se članak 2.a koji glasi:

„Pod građenjem objekata i uređaja komunalne infrastrukture podrazumijeva se građenje novih i rekonstrukcija postojećih objekata i uređaja komunalne infrastrukture iz članka 2.  

Izgradnja javnih površina obuhvaća građenje novih te rekonstrukciju i sanaciju postojećih zelenih površina, pješačkih staza, pješačkih zona, trgova, uređenje parkova, dječjih igrališta, javnih parkirališta, otvorenih odvodnih kanala i javnih prometnih površina, osim javnih cesta. 

Pod pojmom nerazvrstanih cesta podrazumijeva se građenje novih te rekonstrukcija i sanacija postojećih površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa. 

Uređenje i izgradnja groblja obuhvaća građenje novih te rekonstrukcija i sanacija postojećih prostora i zgrada za obavljanje ispraćaja i sahrane pokojnika. 

Pod pojmom javne rasvjete podrazumijeva se građenje novih te rekonstrukcija i sanacija postojećeg sustava javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta. „

Članak 3.
U članku 3.  stavak 2. briše se. 
Članak 4.

Iza članka 5. dodaje se članak 5.a koji glasi:

„Uz uvjet donošenja odluke iz članka 17. stavka 3.  komunalni doprinos ne plaća se:

· za gradnju, dogradnju ili nadogradnju objekata kada je investitor ili suinvestitor  Općina Jelenje,

· za gradnju, dogradnju ili nadogradnju objekata za potrebe obrazovanja, 

· za gradnju, dogradnju ili nadogradnju objekata za zdravstvo i socijalnu skrb,

· za gradnju, dogradnju ili nadogradnju objekata dobrovoljnog vatrogasnog društava,

· za gradnju, dogradnju ili nadogradnju sakralnih objekata,

· u ostalim slučajevima propisanim posebnim zakonom.“

Članak 5.
Iza članka 10.dodaje se članak 10.a koji glasi:

„Za sve fizičke osobe u funkciji investitora (obveznika), utvrđuje se jedinična vrijednost komunalnog doprinosa za gradnju odnosno dogradnju, nadogradnju ili rekonstrukciju odnosno ozakonjenje građevina, neovisno o namjeni građevine (zgrade), po vrsti objekata i uređaja komunalne infrastrukture i po pojedinim zonama, određena u kunama po m3 građevine, kako slijedi:

	Zona
	kn/m3
	NAMJENA  SREDSTAVA

	
	
	Javne  površine
	Nerazvrstane  ceste
	Groblje
	Javna rasvjeta

	I.
	70,00 
	40 %
	30 %
	20 %
	10 %

	II.
	60,00 
	40 %
	30 %
	20 %
	10 %


Članak 6.
Iza članka 10.  dodaje se članak 10.b koji glasi:

„Jedinična vrijednost komunalnog doprinosa za I. zonu, određena u kunama po m³ građevine, iznosi:

· javne površine 
28,00 kuna

· nerazvrstane ceste 
21,00 kuna

· javna rasvjeta 

14,00 kuna

· groblje


  7,00 kuna

odnosno ukupno
70,00 kuna.

Jedinična vrijednost komunalnog doprinosa za II. zonu, određena u kunama po m³ građevine, iznosi:

· javne površine

 24,00 kuna

· nerazvrstane ceste
 18,00 kuna

· javna rasvjeta

 12,00 kuna

· groblje


  6,00 kuna

odnosno ukupno
60,00 kuna.
Članaka 7.
Iza članka 10.b dodaje se članak 10.c koji glasi:

„Za određivanje granica zona primjenjuju se odredbe dokumenata Prostornog plana uređenja Općine Jelenje, te odredbe ove Odluke.“
Članak 8. 
Članak 11. briše se.

Članak 9. 
Članak 12. briše se.

Članak 10. 
Članak 13. briše se.

Članak 11.
U članak 17. briše se stavak 4. i 5.
Članak 12. 
U članku 21. iza riječi „doprinosa“ brišu se riječi „iz članka 17. ove Odluke“.

Članak 13. 
Ova Odluka stupa na snagu osmog dana od danom objave u »Službenim novinama Općine Jelenje«.
                                                                               OPĆINSKO VIJEĆE OPĆINE JELENJE

              PREDSJEDNIK VIJEĆA 

                  Luka Zaharija, prof.

KLASA: 010-10/18-01/6
URBROJ:2170-04-01-18-5
Dražice, 20. veljače 2018.

